Utendørssesongen 2020 ble påvirket av koronaviruspandemien, og hennes første utendørsstevne var Triveneto Meeting i Italia, der hun vant 800 meter, to hundredeler foran sin lagvenninne Laura Muir. Hun kom på fjerdeplass på 1000 meter under Herculis 2020, som inngikk i Diamond League 2020, men på grunn av koronaviruspandemien var stevnene i Diamond League 2020 frittstående stevner. Hun vant 800 meter under BAUHAUS-galan 2020, og hun vant samme distanse under Golden Gala 2020.